langs: pt ca gl pt gl gl gl gl gl pt gl gl gl gl gl gl gl es pt gl pt es gl gl gl es pt gl pt gl gl gl gl pt es gl pt gl gl es pt es pt gl pt gl gl gl gl gl gl gl gl es pt gl es gl gl gl gl gl es pt gl pt gl gl gl gl gl pt es pt gl gl gl gl gl gl gl gl gl gl gl es pt gl pt es gl gl gl gl es pt es pt gl gl gl gl en gl gl es pt gl gl de gl gl es pt gl gl gl gl gl gl en gl es pt gl gl gl gl gl gl gl gl gl es pt gl gl es gl gl gl gl es pt gl gl gl gl gl gl gl gl gl gl gl gl gl es es pt gl gl gl gl pt gl gl es es es ca es es es es es es gl en pt en en fr en en es en en es es en gl es pt gl gl es gl gl gl es pt gl gl gl gl gl gl gl gl gl gl gl gl es pt gl gl gl gl gl gl gl gl es pt gl gl gl gl gl gl es pt gl gl gl gl gl gl gl gl es pt gl pt gl gl gl gl gl gl gl gl gl gl es es es pt pt en es gl gl gl es gl es pt gl gl en gl gl gl gl gl es pt gl gl en gl gl gl gl gl gl gl gl gl gl gl es pt gl gl gl gl gl gl gl gl en gl gl es pt gl gl gl gl gl gl pt es pt pt gl pt pt gl es pt gl gl gl gl gl gl gl es pt gl gl gl gl es pt pt gl gl es pt gl gl es gl gl fr es pt gl pt gl gl gl gl gl gl es pt gl pt fr gl gl pt pt es pt gl pt gl gl gl gl gl gl es pt gl pt gl gl gl gl es pt gl pt en gl gl gl es pt gl pt pt nb es es gl de pt cs pt gl gl pt pt gl pt pt pt de pt gl gl gl pt pt gl pt pt cs pt gl gl gl pt pt gl pt pt cs pt gl gl gl it pt gl gl pt pt en pt gl es gl gl es gl gl es gl gl de gl es gl gl es gl gl pt gl gl gl pt gl pt en gl en en gl gl gl gl gl pt gl pt gl fr pt gl gl pt en cs gl gl gl it pt gl pt pt pt cs pt gl gl gl it pt pt gl gl pt pt pt cs pt gl gl gl pt

text:
O pasado domingo 28 de decembro, a profesora Edelmira Riero xunto co seu alumnado do CPR ALCA levou a cabo unha actividade que forma parte do proxecto eTwinning “¿Quién es?”.
As alumnas ían vestidas de azul e amarelo, as cores de eTwinning. Ademais, dúas delas ían vestidas coas bandeiras galega e francesa, representando aos países socios do proxecto.
A actividade consistiu na gravación duns vídeos na Catedral de Santiago de Compostela e nas prazas que a rodean. As alumnas ían presentando os lugares polos que pasaban, engadindo unha breve referencia histórica de cada un.
O obxectivo da actividade é dar a coñecer a historia de Santiago de Compostela e presentar a cidade ao outro colexio socio do proxecto.
A profesora Edelmira Riero presentou o proxecto á embaixada e invitouna a estar presente durante a actividade, á cal asistiu a embaixadora Cristina París.
A continuación pódense ver unhas imaxes da xornada e tamén o resultado final cos vídeos realizados.
Publicada por Unknown à(s) 00:32
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
Grupo de traballo no IES Pontepedriña
O IES Pontepedriña de Santiago de Compostela conta desde este mes con dúas novas profesoras membros de eTwinning: Chus Vázquez (lengua española) e Pilar González (filosofía), que xunto con Josefina Taboada (lingua galega) forman parte do grupo de traballo froito da campaña Iníciate en eTwinning.
A primeira sesión de docencia, impartida polo embaixador Marcos Vence, foi o 10 de decembro e a segunda o 2 de febreiro.
As profesoras inícianse en eTwinning por medio do proxecto Letras Galegas 2015 e tentan crear dous novos proxectos coas temáticas de "Haikus" e "Festas populares de orixe pre-cristiá".
Publicada por Unknown à(s) 15:44
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Alumnado de Maxisterio planificando eTwinning
Durante os días 9 e 16 de novembro, a Embaixada eTwinning desenvolveu sendas sesións de difusión na Facultade de Formación do Porfesorado en Lugo.
A sesión do día 16 foi especialmente significativa pois o alumnado planificou proxectos eTwinning centrándose nos criterios que definen a metodoloxía deste programa.
O alumnado, de 4º, na materia Escola Rural, presentou 5 proxectos:
Adrián e Xoel: Cultural Twinners: Xemelgos celtas e rurais
Bea e Noemí: Qué comemos?
Sergio e Pablo: Entroido polo mundo
Jenifer e Isolina: Os nosos castros.
Jacobo e Teresa: Plas, plas, plas. Un proxecto sobre auga.
Todos os proxectos desenvolveron liñas de traballo colaborativas que implicaban lugares como a Bretaña Francesa, Londres, Bélxica, Viana do Castelo e Venecia. O alumnado participante tiña captado perfectamente a metodoloxía de traballo neste programa e deseñou tarefas e actividades para desenvolver con alumnado de primaria da zona rural galega.
Foi un pracer contar coa boa disposición dos alumnos e do Profesor Francisco Silvosa, disfrutar da enerxía do grupo, debatir e reflexionar en equipo.
Publicada por Unknown à(s) 08:12
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Grupo de traballo da EOI de Vigo
O sábado 13 de decembro a embaixadora galega Carmen Fernández, levou a cabo na sede do CFR de Vigo as dúas primeiras horas de docencia do grupo de traballo constituido por seis profesores da Escola Oficial de Idiomas de Vigo  das asignaturas de Inglés e Francés coa coordinación da profesora Patricia Conde.
Contamos coa presenza da asesora do Centro de Formación de profesorado Conchi Pazos. que participou activamente  na sesión.
Dado que  houbera anteriormente unha reunión  da coordinadora do grupo de traballo e da embaixadora e que todos os integrantes do grupo tiñan xa perfil en eTwinning, levouse a cabo unha primeira parte de introducción teórica á plataforma, seguida dun traballo práctico dos profesores nos seus escritorios
O grupo conta xa co deseño dun  proxecto moi ben artellado e está na procura de socios.
Deste xeito, as dúas horas seguintes de formación servirán para facer un seguemento do seu novo proxecto e para resolver as dúbidas e atrancos que poidan ir xurdindo.
Desexámoslles moita sorte na súa andaina en eTwinning e agardamos publicar nuns meses un artigo sobre o seu proxecto Let´s Celebrate  neste blogue.
Queremos agradecer a Conchi Pazos a súa amabilidade e cooperación ao poñer á nosa disposición dúas aulas de traballo no CFR de Vigo.
Publicada por Unknown à(s) 21:30
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Dende o xoves 27  ao sábado 29 de Novembro tivo lugar en Roma a Conferencia Anual e-Twinning que este ano 2014 tivo como lema "Por unha educación aberta: innovación no ensino e na aprendizaxe.
A conferencia desenvolveuse seguindo este programa e os distintos eventos foron recollidos no blogue
Asistiron uns  500 profesores  entre os que se encontraban os españois que tiñan levado Premio Nacional polos seus proxectos no 2014.
Dúas profesoras participaron como ponentes en dous talleres do venres: a catalana Maribel Vila presentando Europia e a galega  Carmen Fernández presentando Cinetura.
Podes ler un resumo da Conferencia na páxina do Servizo Nacional
Publicada por Unknown à(s) 20:16
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Difusión dun proxecto galego-portugués- turco
No país veciño, vén de premiarse o proxecto eTwinning "A historia da miña casa", levado a cabo por Azores, Galicia e Turquía, para alumnos con necesidades específicas de apoio educativo.
A nova foi causa de interese pola televisión, que se desprazou ata a Escola Básica Francisco Ornêlas onde entrevistou as profesoras Rosa Medeiros e Paula Matos, socias de Susana Vázquez e Ilker Karadgac nesta aventura.
As profesoras contan como se desenvolve un proxecto eTwinning e como influíu este na competencia do alumnado que participou.
No enlace seguinte pódese acceder ao telexornal (minuto 12.20)
Publicada por Unknown à(s) 10:25
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Accións de difusión na Facultade de Formación do Profesorado
Novamente, a Embaixada eTwinning presente na Universidade.
Nesta ocasión foi a Facultade de Formación do Profesorado de Lugo a que acolleu á embaixadora Susana Vázquez Regueiro para levar a cabo dúas sesións dentro do programa oficial da materia optativa "Escola Rural".
O grupo participante é de 4º, e as sesións dividíronse en dúas partes: Unha sesión teórica (martes 9) que desenvolveu os seguintes contidos:
- eTwinning, un programa para a Escola Rural
- Desenvolvemento dun proxecto: análise.
- Proxectos de calidade: como planificar un proxecto atento a criterios de calidade.
- Liñas de participación durante a semana que dura a acción de difusión eTwinning
- Explicación da sesión práctica.
Na seguinte sesión (martes 16), o alumnado, en grupos, exporá o seu proxecto, planificado para a escola rural. Cada integrante do grupo será representante dun país diferente e contarán o resultado da colaboración para deseñar e programar o proxecto e algunha das súas tarefas, nos termos en que se concretou na sesión anterior. Haberá unha valoración colectiva en atención aos criterios de calidade eTwinning: innovación, integración no currículo, uso das TIC, resultados e beneficios, colaboración.
Publicada por Unknown à(s) 09:59
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Esta longa fin de semana, na cidade de Pontevedra aconteceron varios eventos que encheron as rúas de foráneos e locais que aproveitaron para visitar as súas familias e disfrutar do novo alumeado de Nadal. As rúas da cidade estaban engalanadas coas luces e adornos en tendas e escaparates e a xente abarrataba as prazas onde se podían atopar os equipos participantes do campionato de España de Taekondo  e até 45 locais que ofrecían tapas variadas na VII edición do concurso Pontedetapas petados de xente agardando turno para degustar tapas elaboradas especialmente para a ocasión.
No recinto feiral compartían espazo Culturgal e a Xornada convocada polo CEFORE de Pontevedra Ferramentas TIC para a escola III. Avaliación dos aspectos positivos e negativos á que asistiu a profesora Estefanía Giráldez do CPR Nuestra Señora del Rosario da Coruña.
Como comentaramos nas Xornadas a dispoñibilidade dos embaixadores para falar, aclarar dúbidas sobre eTwinning previo contacto coa Embaixada Galega coas iniciativas "café con eTwinning" ou "Andaina con eTwining", aproveitou a sua estancia para quedar e tomar un café coa embaixadora Mela Rguez no café San Francisco da praza da Ferrería onde conversaron sobre as dúbidas que Estefanía xa plantexara nas Xornadas eTwinning celebradas en Santiago o 29 de Novembro.
Pronto teremos máis información do seu proxecto na nosa páxina. Esperamos que a visita resultase proveitosa e convidávosmos a achegarvos a calquera das cidades onde vivimos ou traballamos os embaixadores xa que calquera escusa é válida para visitar Pontevedra, Poio, Vilagarcía, Santiago de Compostela, Becerreá, Lugo, etc ou podedes invitarnos a tomar un café ou facer unha andaina polas vosas terras.
Publicada por Unknown à(s) 17:02
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: café con etwinning
O pasado mércores 3 de decembro, a embaixadora Mela Rguez asistiu a un webinar da embaixadora europea Elena Pezzi, moderado por Anette Westerop membro do Servicio Nacional de Apoio, como parte das accións programadas para o Proxecto EUROTEACHERS TEAM UP.
Este Proxecto conta coa colaboración de embaixador@s de distintos países europeos que levarán a cabo webinars e talleres online para compartir recursos e asesorar ao profesorado do INSTITUT JAUME CALLIS.
Os fundadores do Proxecto son a embaixadora catalana Marta Pey e  Alessandra Pallavicini socia do embaixador Marcos Vence en moitos proxectos.
Como parte do webinar que recolle a presentación que podedes visitar no enlace atopamos a grata sorpresa de ter escollido como exemplo de Boas prácticas o proxecto "Pek the Traveller Flea" tantas veces galardoado con selos de calidade, premio nacional e premio europeo, que ten como socio fundador o noso superembaixador Marcos, no que participou Alessandra e moitos outros docentes europeos.
Nesta presentación podedes atopar moitos exemplos de Proxectos nas Área de Ciencias e Matemáticas e en Xaneiro temos programado outro webinar co embaixador Florenci Sales do que vos manteremos informad@s.
Publicada por Unknown à(s) 22:16
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: colaboración, Difusión de Proxectos
Xornada eTwinning Galiza 2014
O 29 de novembro de 2014 celebrouse a primeira xornada eTwinning en Galicia, coa participación de:
Manuel Corredoira, Director Xeral de Educación, Formación Profesional e Innovación Educativa.
Pilar Antolín (SNA) e Ángel Sebastián (representante do SNA en Galicia).
As embaixadoras e embaixador Marcos Vence, Susana Vázquez e Mela Rodríguez.
As profesoras Cristina París, Carmen Buitrón e Asun Arufe (xunto cos seus alumnos).
E case douscentos asistentes.
TwinSpace de exemplo en eTwinning Training
Publicada por Unknown à(s) 18:10
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Un eTwinning galego é Proxecto do Mes de novembro
Entre os proxectos destacados, o SNA, elixe un proxecto por mes, que sinala de calidade entre os que están activos.
Para o mes de novembro, o proxecto elixido é "La historia de mi casa" desenvolvido polo CEIP San Xoán de Becerreá (Lugo),  dúas escolas portuguesas (Agrupamento de Escolas nº 3 de Elvas e Escola Básica Francisco Ornelas de Ilha Terceira) e unha cuarta turca (Zazilli Özel).
O proxecto traballa os materiais de construción, as formas arquitectónicas en función do clima, as vilas e a súa organización e, especialmente, a poboación e as súas fluctuacións ao longo de tres xeneracións nas casas dos alumnos participantes.
Foi desenvolvido desde decembro de 2013 con alumnado de necesidades específicas de apoio educativo.
Podes ver a nova no Blogue do SNA.
Máis información: Premio nacional en Portugal
Publicada por Unknown à(s) 09:11
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Difusión de Proxectos
▬ Viajando por el mundo a través de los cuentos
Susana Fontán, do Colexio Internacional SEK-Atlántico de Poio, vén de recibir o Selo de Calidade Europeo por este proxecto, que levaron a cabo durante dous cursos con alumnos de 3º e 5º de Educación Primaria. A través das súas actividades traballáronse todos os obxectivos de expresión oral e escrita de Lingua Castelá e Lingua Galega, ademais de servirnos como ferramenta para traballar dun xeito diferente, e sobre todo atractivo para os alumnos, a diferenciación dentro da aula e a utilizacións das TIC no día a día dos rapaces e rapazas.
Traballamos cun centro italiano, un de Murcia (con nenos de Educación Infantil) e con varios centros españois no estranxeiro dependentes do CIDEAD.
O proxecto dividiuse en 6 bloques (un por trimestre): o corpo humano, a historia, o medio ambiente, a comida, os animais e ciencia ficción. En cada bloque se versionaba un conto clásico ou lenda, arredor do cal se incluían diferentes actividades coas que intentamos facer partícipes do noso traballo á toda a comunidade escolar. Así no corpo humano os protagonistas do Mago de Oz chegan a Galicia e viaxan por toda España ata Murcia; na historia traballamos lendas do Camiño de Santiago; na comida una Brancaneves moi moderna quédase no paro e abre unha tenda de comidas típicas galegas acompañada por sete amigos moi especiais que viaxan por toda Europa buscando novas receitas; no medo ambiente temos unha bela dormente que queda durmida pola agulla dunha redeira, coa que coñeceremos a flora das zonas de costa (Cambados) e interior (Ribeira Sacra); nos animais catro representantes da fauna galega parten de catro mosteiros (Samos, San Estevo de Ribas de Sil, a Armenteira e Sada) e chegan a Santiago, onde coñecen o Mestre Mateo). En ciencia ficción crearon as súas propias películas en 3D con personaxes que nos presentan a vida en Galicia…
Publicada por Unknown à(s) 23:27
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
A Embaixada eTwinning na Facultade de Ciencias da Educación
Os días 6 e 7 de novembro, a Universidade da Coruña, en colaboración coa Embaixada eTwinning en Galicia,  organizou unas sesións de difusión do programa para o alumnado de TICs de primeiro de Maxisterio.
As sesións desenvolvéronse en Ciencias da Educación, na Coruña, e estiveron apoiadas polo Vicedecanato e os profesores da materia. A encargada de desenvolvelas foi a embaixadora Susana Vázquez Regueiro. A elas asistiron máis de 200 alumnos.
O programa desenvolveuse coa seguinte orde:
A escola actual e eTwinning
eTwinning: que é, como se desenvolve. Calidade e eTwinning
Análise dun proxecto eTwinning en función dos parámetros dos puntos 1 e 2.
Ferramentas colaborativas dentro e fóra de eTwinnng.
Colaboración do alumnado asistente.
As sesións foron desenvolvidas por Susana Vázquez e tiveron unha duración de 90 minutos cada unha.
A continuación podes acceder a documentos relacionados coa sesión:
Publicada por Unknown à(s) 19:43
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Difusión de Proxectos, formación
Selos de Calidade Europeos
Compartimos convosco o listado de proxectos galegos con Selo de Calidade Europeo no 2014.
Parabéns a todas e todos!
CEIP San Xoán, Becerreá, Spain
La historia de mi casa
Mª del Carmen Buitrón Pérez
CPI Viaño Pequeno, Viaño Pequeno, Spain
etwinautas en las ciudades (in)visibles
Colegio Internacional SEK-Atlántico, Poio, Spain
Viajando por el mundo a través de los cuentos
María Jesús Casado Barrio
I.E.S. Francisco Daviña Rey, Monforte de Lemos, Spain
X.A. (Xogos de álxebra, Juegos de álgebra, Álgebra Games)
Francisco Javier Núñez Aguado
IES Nosa Señora dos Ollos Grandes, Lugo, Spain
OLE - Opportunities for Learning Entrepreneurship
Elisa Picallo e Marcos Vence Ruibal
IES San Clemente, Santiago de Compostela, Spain
Pek, the Traveller Flea - Stickers and Videos
IES San Clemente, Santiago de Compostela, Spain
FCT Santiago de Compostela – Lisboa
Ana Belén López Pérez
IES San Rosendo, Mondoñedo, Spain
My Landscape, My Literature, My Say
Juan Antonio González Parga
Nuestra Señora del Carmen, Betanzos, Spain
Triple AAA - All About Apples
Podedes consultar a lista completa en eTwinning.net
Publicada por Unknown à(s) 10:39
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Selo de Calidade
Na mañá do día 7 de novembro, a Embaixada eTwinning participou nun café con eTwinning no CEIP Wenceslao Fernández Florez de Cambre.
Susana Vázquez, a solicitude de Marta Costa, secretaria do centro educativo, comentou coas compañeiras asistentes, as posibilidades de eTwinning para o alumnado e para un colexio con seccións bilingües.
A sesión prolongouse ata a unha da tarde, e finalizou coa idea en firme de comezar un proxecto sinxelo para o segundo trimestre... Daremos conta del en canto saibamos!!
Publicada por Unknown à(s) 07:51
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: café con etwinning, formación
A Embaixada eTwinning na Consellería de Educación
No día de onte, os membros da Embaixada eTwinning fomos recibidos por Manuel Corredoira, Director Xeral de Educación, Formación Profesional e Innovación Educativa, e Manuel Vila, Subdirector Xeral de Ordenación e Innovación Educativa e Formación do Profesorado.
Esta convocatoria foi a resposta á nosa solicitude de sermos escoitados en relación ás propostas que como Embaixadores fomos desenvolvendo e/ou iniciando.
Entre elas, unha das prioritarias, e así se lles fixo constar, é a que se iniciou coa recollida de sinaturas para que a nosa Comunidade Autónoma certifique como innovación educativa aos Proxectos eTwinning con Selos de Calidade (Nacionais e/ou Europeos) ou premiados nas diferentes modalidades de concurso (Nacionais e/ou Europeos).
Esta acreditación está a ser efectiva en todas as Comunidades agás en Madrid, Murcia e Galicia, na actualidade. Esta circunstancia, que era descoñecida nestas instancias da Consellería, foi recibida e analizada, documentada co escrito que achegamos, e causa de que ambos responsables de Educación se comprometesen a iniciar conversas co Ministerio de Educación e Consellerías doutras Comunidades co obxecto de finalizar este agravio comparativo que os profesores galegos estamos a sufrir.
Na conversa, que se prolongou por case dúas horas, houbo espazo para todos os temas que quixemos expor, nunha mostra clara de respecto e interese polas nosas inquedanzas como etwinners. Respecto e interese que agradecemos, pois é un moi motivador punto de inflexión nunha época de silencios administrativos ante as nosas peticións e iniciativas, que pretenden representar as de todos os etwinners galegos. Tamén houbo, pois, tempo para outros temas como:
- Iniciativas da Embaixada: Formación e Difusión de eTwinning. Estas accións seguen a depender dos organismos CFR e CAFI, nas diversas formas en que xa se están a planificar. Parece complicado artellar un sistema “oficial” que recolla as posibles accións formativas que iniciamos ao haber certas incompatibilidades entre Consellería e Ministerio para certificar actividades de formación que non inician eles mesmos, ao estar Educación transferida, pero ser eTwinning un programa nacional.
- Creación do rol de Coordinador de Proxectos Europeos, como algunha normativa recolle, coas conseguintes responsabilidades e compensacións. A resposta obtida fixo referencia ao actual ROC, que non recolle este perfil, igual ca o doutras coordinacións, e que só pode ser negociado con Responsables Políticos e Sindicatos, no momento en que se redacte un novo Regulamento.
- As publicacións que a Embaixada eTwinning está a desenvolver, e que contaron con apoios do IES San Clemente de Santiago e mesmo do Ministerio de Educación Portugués, foron outro dos temas tratados, co fin de encontrar algunha liña de colaboración sempre que o noso formato coincida cos dos que a Consellería pode ofertar, e que, en calquera caso, sería en dixital, pero con acreditación para todos os que colaboran connosco. A actitude de busca de solucións aos nosos problemas á hora de conseguir o ISBN foi, tamén moi ben acollida por nós, que non a tiñamos encontrado con anterioridade.
Queremos compartir convosco a nova e, tamén, as emocións que alimentan a esperanza que nos dá forzas renovadas para continuar con esta nosa responsabilidade de difundir o programa e de ser as cabezas visibles de todos os profesores etwinners galegos, tendo en conta que Galicia é das Comunidades con mellores datos de participación e proxectos destacados pola súa calidade, datos que, desde hoxe, tamén se coñecen, de primeira man, na Consellería de Educación.
Publicada por Unknown à(s) 07:41
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
E-Twinning nas Xornadas "Ensinar linguas no entorno europeo"
O tres e catro de outubro pasados celebráronse en Vigo as Xornadas Ensinar linguas no entorno europeo organizadas polos Centros de Formación e Recursos de Pontevedra e Vigo.
Dirixidas a profesorado de primaria e secundaria, tiñan como obxectivo presentar diferentes propostas metodolóxicas e organizativas que favorecen o desenvolvemento da competencia en comunicación lingüística.
Anxos Rial, directora do IES de Poio,  e Carmen Fernández, profesora de Latín e Grego, participaron presentando a experiencia e-Twinning no seu centro.
Durante a sesión, ademáis, proporcionouse información sobre a figura dos embaixadores en Galicia, o blogue da embaixada e o seu apoio a profesorado interesado en traballar en  e-Twinning.
Unha semana máis tarde está xa en marcha un grupo de traballo formado por profesoras asistentes ás xornadas que van  traballar co programa no seu centro e que contarán co asesoramento e a docencia da embaixada galega.
Publicada por Unknown à(s) 16:43
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Difusión de Proxectos
Entrevista co Conselleiro - Boas novas
Hoxe recibíronnos no gabinete do Conselleiro de Educación onde explicamos brevemente a situación de eTwinning en Galicia e solicitamos audiencia.
Dixéronnos que nos vai recibir con certeza e pedimos que fose o antes posible para conseguir que os proxectos eTwinning con Selo de Calidade sexan certificados como innovación, con efecto retroactivo, antes do próximo concurso de traslados.
Agradecemos a amabilidade con que nos trataron e estamos moi contentos por esta raiola de esperanza.
Publicada por Unknown à(s) 11:02
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Entrevista co Conselleiro de Educación
Unha das accións da Embaixada no ano pasado foi a recollida de sinaturas para solicitar á Consellaría de Educación que os proxectos eTwinning con Selo de Calidade sexan certificados como innovación, con efecto retroactivo.
A día de hoxe comprobamos que nin as solicitudes foron respondidas nin a proposta do coordinador eTwinning en Galicia foi aceptada.
Os membros da Embaixada solicitamos unha reunión co Conselleiro de Educación para explicarlle a necesidade de solucionar urxentemente este problema, que nos enche de vergoña e nos pon na cola do estado español.
Polo mesmo motivo decidimos facer unha pausa até que esta reunión se produza, exceptuando os compromisos previos coas universidades e coa campaña iníciate en eTwinning.
Agardamos contar co apoio de todos e todas as docentes.
Publicada por Unknown à(s) 14:53
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Contacto coas Universidades Galegas
Durante os meses de xuño e xullo, a Embaixada eTwinning levou a cabo unha campaña de contactos coas Universidades Galegas co obxecto de conseguir unha liña de difusión do programa eTwinning entre os profesores das facultades, que chegue aos alumnos, futuros mestres.
Estes contactos foron levados a cabo a iniciativa da Embaixada e desenvolvidos en función de dúas zonas xeográficas: Zona Norte: Lugo - A Coruña - Santiago de Compostela e Zona Sur: Pontevedra - Vigo - Ourense.
No que respecta á Zona Norte, o acordo ao que chegamos foi, logo dunha primeira entrevista  (telefónica no caso de Santiago), que, xa iniciado o curso 2014/15, os Decanatos enviarán información ao Profesorado para incluír eTwinning nas súas materias, ben a nivel de difusión, ben a nivel de práctica formativa. Unha vez coñecido o profesorado interesado, negociarase coa Embaixada eTwinning en Galicia, a súa participación no desenvolvemento destas actividades.
Como liñas de traballo solicitadas (nun plano potencial) están as seguintes:
- Celebración de Xornadas para o alumnado / profesorado interesado.
- Participación de grupos de alumnos, nunha materia concreta, para presentación do programa e deseño dalgunha práctica formativa en eTwinning.
- Colaboración da Embaixada eTwinning en proxectos de Fin de Grao e/ou Mestrado que teñan o programa como obxecto de estudo.
- Busca de contactos entre profesorado universitario europeo para deseñar e desenvolver liñas de traballo conxuntas (docencia e / ou investigación).
Ver outras iniciativas desenvolvidas pola Embaixada eTwinning en Galicia coa Universidade:
Facultade de Maxisterio 2, Lugo.
Facultade de Maxisterio 1, Lugo.
Publicada por Unknown à(s) 09:22
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ Triple AAA: All About Apples
O profesor Juan Antonio Gonzalez Parga envíanos este resumo do Proxecto que están a levar a cabo no seu centro Nuestra Señora del Carmen (Betanzos):
Por que consumimos mazás de Arxentina, Austria ou Chile cando temos a nosa propia produción? Unha sinxela pregunta como esta foi o xerme do noso proxecto: “Triple AAA: All About Apples”
As mazás sempre foron usadas como símbolos da orixe do mundo en moitos países europeos. Pódense atopar en campos como a arte, agricultura, economía e ciencia. Ademais, pódense atopar en todos os países e en calquer momento do ano. Sobre todo, consideramos que as mazás poden acercar á xente, e incrementar a sua cidadanía europea.
Plantación dunha maceira en Francia, durante a primeira visita do proxecto.
Con este fin naceu o noso proxecto: “Triple AAA: All About Apples”, formado por 9 países: Alemaña, Bulgaria, Estonia, Italia, Inglaterra, Francia, Austria, Chipre e España. Un tema tan, teóricamente, simple resultou ser apaixoante.
Publicada por Unknown à(s) 22:01
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Comenius, Selo de Calidade
▬ Let's talk and enjoy
Desde a Estrada, da man de Araceli García, do CEIP Pérez Viondi, chéganos un proxecto interesante que queremos compartir convosco. É unha proposta para practicar o inglés oral na aula, en situacións reais, falando con outros alumnos europeos.
As tarefas do proxecto son de dous tipos:
1. Tarefas de comunicación asincrónica: consisten en facer gravacións dos alumnos/as falando en inglés e compartilas cos demáis membros do proxecto para poder facer actividades de comprensión oral con elas.
2. Tarefas de comunicación sincrónica: consisten en facer videoconferencias coas demais escolas participantes no proxecto, sobre o tema correspondente á unidade didáctica. Os nosos alumnos/as falan en inglés con outros alumnos/as dos outros países membros.
Publicada por Unknown à(s) 07:32
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Se es novo/a en eTwinning, presentamos algunhas ideas para iniciares a túa andaina:
Imaxe extraída de El Economista
Comeza cun proxecto simple: adapta unha actividade das que xa realizas cos teus alunos, para realizar xunto con outro centro doutro país.
Procura socios no eTwinning Desktop, nos foros ou por busca directa.
Se o primeiro proxecto consiste en compartir máis que en colaborar, non te preocupes, tamén é un bo punto de partida.
Pídelle a un membro da Embaixada que apadriñe/amadriñe o teu primeiro proxecto e che axude a dar os primeiros pasos no TwinSpace.
Fai turismo por proxectos e TwinSpaces existentes.
Súbete en marcha a un proxecto activo para ver como funciona desde dentro.
Consulta a nosa páxina de recursos.
Procura ideas nas nosas publicacións.
Se no teu centro hai varios profes interesados, creade un grupo de traballo ou seminario para terdes certificación e docencia.
Publicada por Unknown à(s) 11:18
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
QUERES PARTICIPAR NUN PROXECTO eTwinning XA EN MARCHA?
Un dos labores de difusión que a Embaixada eTwinning en Galicia está a desenvolver é convidar a centros novos en eTwinning (profesores e alumnos sen actividade eTwinning, pero interesados nela) a unha soa actividade dun proxecto en marcha.
É un xeito simple para comprobar, na actividade diaria, como funciona un proxecto destas características, sen poñer activar todo proceso de planificación/realización do mesmo.
Profesor e alumnado convidados forman parte do grupo de traballo durante o tempo que dure a actividade, sen máis compromiso ca o de realizar o traballo colaborativo que se lles propón, utilizando os medios que se lle proporcionan.
Se quiseres formar parte desta campaña de difusión non dubides en contactar connosco, e serás un etwinner convidado.
Podes ver aquí a última experiencia: Descrición da actividade e Solución da mesma.
Proxecto: “Thestory of my house”.
Centro galego fundador: CEIP SAN XOÁN DE BECERREÁ. LUGO.
Centros convidados: Aula de 5º do CEIP SAN XOÁN, de Becerreá,  e Aula de 6º do CEIP ROSALÍA DE CASTRO,  de Lugo.
Publicada por Unknown à(s) 10:04
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Evento online: De compartir a colaborar
Os Eventos de Aprendizaxe son eventos online sobre determinados temas, liderados por un experto e inclúe traballo activo e discussión entre docentes de toda a Europa.
Propómosvos participar no próximo evento, que é o primeiro que ser realiza en lingua portuguesa:
28 de abril a 12 de maio
Da partilha à colaboração no eTwinning
Peritos: Teresa Lacerda e Miguela Fernandes
Público: Todos os professores eTwinning
Abertura de candidaturas: 17 de abril
O desenvolvimento de projetos eTwinning limita-se, por vezes, à partilha de materiais, o que, sendo importante, não deveria ser uma finalidade em si mesma. Assim, seria interessante que os projetos assumissem uma maior dimensão ao nível do trabalho colaborativo. Este evento de aprendizagem pretende abordar algumas ferramentas para a partilha de documentos mas pretende, sobretudo, trabalhar aspetos metodológicos que potenciem o desenvolvimento de documentos de forma colaborativa através da utilização de ferramentas da web 2.0.
Todos os eventos têm lugar no Laboratório de Aprendizagem eTwinning.
Publicada por Unknown à(s) 09:14
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Plan de mellora de equipamentos TIC (2)
Plan de mellora de equipamentos TIC da Embaixada eTwinning Galicia, Segunda Edición.
O IES San Clemente, en colaboración coa Embaixada eTwinning Galicia, participa no plan de mellora de equipamentos dos centros novos en eTwinning que necesiten axuda para realizar os primeiros proxectos na plataforma.
Nesta edición, a solicitude de Marinela Rodríguez Losada, directora do CEIP San Xoán de Becerreá, en Lugo, foi a seleccionada para a cesión, que recibiu os ordenadores de mans da Embaixadora eTwinning en Galicia Susana Vázquez Regueiro,
A dotación foi de dous ordenadores portátiles, e levouse a cabo o día 7 de abril de 2014.
A selección está en relación coa obtención de dous Selos de Calidade (Nacional e Europeo) no primeiro ano de desenvolvemento dun Proxecto eTwinning deste centro. O proxecto de referencia é O Principiño que vive na Biblioteca e levouse a cabo na aula de Pedagoxía Terapéutica.
Publicada por Unknown à(s) 13:03
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Embaixada, Plan de mellora de equipamentos TIC
Como deseñar un proxecto de calidade
Durante o II Encontro de Embaixadores eTwinning recollimos unha presentación que pode axudarnos a planificar un proxecto eTwinning de calidade.
Publicada por Unknown à(s) 13:56
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Ferramentas 2.0 para eTwinners
Queremos compartir convosco as ferramentas que nos fixeron chegar no II Encuentro de Embajadores eTwinning. Esperamos que vos sexan de interese.
Enlace ao Symbaloo de ferramentas.
Publicada por Unknown à(s) 11:22
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
II Encontro de Embaixadores eTwinning
Os días 4 e 5 de abril, o SNA organizou un encontro de embaixadores en Madrid. Durante os dous días tivemos ocasión de escoitar e participar en sesións de formación e difusión de experiencias, ferramentas de interese para os embaixadores en particular e os eTwinners en xeral.
II Encuentro de Embajadores eTwinning
Mira aquí o programa.
Neste enlace está a posibilidade de velo en streaming.
Le a nova en EducaLab
Publicada por Unknown à(s) 11:03
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Curso de formación no IES de Poio
Durante os meses de febreiro e marzo desenvolveuse no IES de Poio, dentro do Plan de Formación en centros, un curso sobre Proxectos europeos.
Neste curso de 30 horas de duración  presentouse o novo programa Erasmus+  xunto con  eTwinning, prestando atención a acción conxunta entre ambos os programas. Presentáronse e traballaronse tamén  diversas ferramentas TIC válidas para o desenvolvemento deste tipo de proxectos.
Os contidos foron traballados dentro dun proxecto eTwinning creado para tal fin, ao que se convidaron ademais a profesores doutros centros.
Estas son as presentacións referidas a eTwinning e Eramus+
Publicada por Unknown à(s) 18:23
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ De Galice à Lausanne en passant par Genève
A profesora de francés Carmen Luna, do IES As Mariñas de Betanzos, e o seu alumnado de ESO e Bacharelato, traballaron no proxecto De Galice à Lausanne en passant par Genève.
Despois de varios meses de preparación e interacción mediante o TwinSpace, realizaron unha viaxe a Xenebra onde coñeceron os seus socios suízos e viviron unha experiencia inesquecible que relatan nestes dous blogues:
Publicada por Unknown à(s) 14:31
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Acaban de publicarse os gañadores dos Premios Nacionais eTwinning.
Novamente hai profesorado galego entre os galardonados, o que nos fai especialmente felices. Parabéns, Carmen.
Esta é a listaxe de proxectos seleccionados:
Publicada por Unknown à(s) 07:10
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Selo de Calidade
WEBINAR PARA EMBAIXADORES ESPAÑOIS
O pasado luns 27 de xaneiro tivo lugar un webinar para todos os embaixadores eTwinning a nivel nacional.
O contido desta xuntanza foi a posta en común das iniciativas das Embaixadas a nivel autonómico, o coñecemento do Blog de Embajadores e a participación en documentos compartidos para evidenciar cales son as nosas inquedanzas, os noso desexos e necesidades como representantes deste proxecto nas nosas comunidades.
Os resultados deste evento serán publicados e compartidos con vós, os nosos lectores, axiña nos cheguen. Polo de agora, compartimos convosco a intervención da nosa Embaixada Susana Vázquez:
Publicada por Unknown à(s) 07:20
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
O día 10.01.14 celebrouse unha sesión formativa no IES As Mariñas de Betanzos, impartida polo embaixador Marcos Vence, do IES San Clemente.
Os asistentes foron quince alumnos de ESO e Bacharelato da profesora de francés Carmen Luna, que están iniciando o proxecto De Galice à Lausanne en passant par Genève.
Os participantes aprenderon a subir documentos e publicar posts nos blogues de TwinSpace inserindo ligazóns, imaxes, vídeos embebidos, creando ligazóns en imaxes e realizar capturas de pantalla. Estaban moi motivados e foi unha experiencia moi agradable que durou dúas horas e cuarto.
Publicada por Unknown à(s) 12:10
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Mensagens mais recentes Mensagens antigas Página inicial
Grupo de traballo no IES Pontepedriña
Alumnado de Maxisterio planificando eTwinning
Grupo de traballo da EOI de Vigo
Difusión dun proxecto galego-portugués- turco
Accións de difusión na Facultade de Formación do P...
Xornada eTwinning Galiza 2014
Un eTwinning galego é Proxecto do Mes de novembro
▬ Viajando por el mundo a través de los cuentos
A Embaixada eTwinning na Facultade de Ciencias da ...
Selos de Calidade Europeos
A Embaixada eTwinning na Consellería de Educación
E-Twinning nas Xornadas "Ensinar linguas no entorn...
Entrevista co Conselleiro - Boas novas
Entrevista co Conselleiro de Educación
Contacto coas Universidades Galegas
▬ Triple AAA: All About Apples
▬ Let's talk and enjoy
QUERES PARTICIPAR NUN PROXECTO eTwinning XA EN MAR...
Evento online: De compartir a colaborar
Plan de mellora de equipamentos TIC (2)
Como deseñar un proxecto de calidade
Ferramentas 2.0 para eTwinners
II Encontro de Embaixadores eTwinning
Curso de formación no IES de Poio
▬ De Galice à Lausanne en passant par Genève
WEBINAR PARA EMBAIXADORES ESPAÑOIS
Tema Janela desenhada. Com tecnologia do Blogger.


document_lang: gl

langs: pt ca gl pt gl gl gl gl gl gl gl gl gl gl gl gl gl gl gl gl gl gl gl gl gl gl gl es pt gl gl gl es ca gl gl es pt pt pt nb es es gl de pt cs pt gl gl pt pt gl pt pt pt en pt gl gl gl gl gl pt pt gl pt pt cs pt gl gl gl pt pt gl pt pt cs pt gl gl gl it pt gl gl pt pt cs pt gl gl gl pt pt gl gl pt pt pt cs gl gl gl it pt gl pt pt pt cs pt gl gl gl it pt pt gl gl pt pt pt cs pt gl gl gl pt

text:
Embaixada eTwinning Galicia: Outubro 2017
Reunión coa nova coordinadora eTwinning para Galicia
Victoria Penide López vén de ser nomeada recentemente como a nova coordinadora eTwinning para Galicia. Tanto Victoria como a Embaixada mostraron un grande interese e vontade de colaboración en futuras accións eTwinning.
Entre os temas tratados na reunión destacan os seguintes:
As xornadas eTwinning: celebraranse, probablemente, no segundo trimestre. Este ano farase unha xornada conxunta de eTwinning e Erasmus+.
Dende a Embaixada suxírese a posibilidade de que eTwinning apareza en xornadas doutros programas da Consellería (Plan Proxecta, E-Dixgal, Lanzadeiras, …) para ver as posibilidades de sinerxia entre varios programas e axudar á difusión de eTwinning.
Recentemente acabamos de recibir a confirmación por parte da Secretaría Xeral de Política Lingüística de reeditar as publicacións que a Embaixada desenvolveu ata o de agora. Mostramos o noso interese en encontrar unha liña de colaboración entre a Consellería e a Embaixada en futuras publicacións, para poder acreditar a labor desenvolvida polos múltiples colaboradores destes traballos.
A embaixada fixo varias solicitudes a Victoria Penide, mostrando esta a disposición de facer todas as xestións que estivesen nas súas mans para resolvelas:
Solicitamos, e xa está operativo, un correo dentro do dominio @edu.xunta.gal para que as comunicacións da embaixada teñan un carácter máis formal.
Solicitamos que no Boletín informativo da Consellería de Cultura, Educación e Ordenación Universitaria se faga difusión de novas relacionadas con eTwinning. Por exemplo, fai pouco dous proxectos galegos foron premiados pola Comisión Europea e creemos que este tipo de novas deberían aparecer no Boletín informativo.
Volvemos a solicitar que no perfil dos usuarios e dos proxectos de eTwinning se poida seleccionar o idioma galego. Facemos esta solicitude extensiva tamén ao resto de linguas oficiais do estado. Esta solicitude xa se fixera anteriormente ao Servicio Nacional de Apoio (SNA) e ao Servicio Central de Apoio (SCA). Creemos que é importante poder indicar o idioma nos perfiles para, por exemplo, realizar buscas máis concretas de profesorado colaborador e proxectos.
Pedimos que dentro da web da Consellería haxa unha páxina para eTwinning facilmente accesible que recolla todo tipo de información sobre este programa.
Insistimos na importancia en certificar o traballo en proxectos eTwinning como innovación educativa, xa que Galicia é practicamente a única comunidade onde non se fai.
Propoñemos que tamén se debería certificar a participación do alumnado en proxectos eTwinning.
Suxerimos que se debería facer un acto oficial de entrega de selos de calidade e premios nacionais e europeos ao alumnado e o profesorado.
Actualmente, o alumnado de maxisterio, non pode acceder á plataforma eTwinning. Indicamos á coordinadora autonómica que se debería valorar permitir o acceso a estes usuarios, xa que en breve van ser o futuro profesorado.
Queremos agradecer a Victoria Penide a atención dedicada á embaixada e a grande disposición a facer todo o que fose posible por atender as peticións e solicitudes da embaixada.
Publicada por Unknown à(s) 19:04
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Case case medio millón!
Estamos a piques de conseguir medio millón de docentes
eTwinners en toda Europa!
Quen será a persoa número 500 000?
Publicada por Unknown à(s) 20:31
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Mensagens mais recentes Mensagens antigas Página inicial
Reunión coa nova coordinadora eTwinning para Galic...
Case case medio millón!
Tema Janela desenhada. Com tecnologia do Blogger.


langs: pt ca gl pt gl gl gl gl gl gl gl gl gl gl es pt gl gl gl gl gl es es gl es es es es pt gl en es pt es gl es gl gl gl es gl gl gl fi gl gl gl fr fr gl en en es gl gl gl gl gl gl gl gl gl gl gl gl gl gl gl es gl gl gl gl hu gl gl gl gl gl gl gl gl gl gl gl gl es pt gl gl es gl gl fr es pt gl gl de gl gl gl gl gl gl gl es pt gl pt pt nb es es gl de pt cs pt gl gl pt pt gl pt pt pt de pt gl gl gl pt pt gl pt pt en pt gl gl gl es es de gl gl pt pt gl pt pt cs pt gl gl gl it pt gl gl pt pt cs pt gl gl gl pt pt gl gl pt pt pt cs gl gl gl it pt gl pt pt pt cs pt gl gl gl it pt pt gl gl pt pt pt cs pt gl gl gl pt

text:
Embaixada eTwinning Galicia: Novembro 2016
Tras catro anos de traballo, lanzamos a versión en galego do libro "Proxetos eTwinning Galiza-Portugal", con 18 ideas para proxectos a desenvolver entre centros educativos galegos e portugueses, elaboradas por 24 docentes de ambas as beiras do Miño.
A publicación foi financiada polo EDLG do IES San Clemente de Santiago de Compostela.
Descarga do libro e máis información
Publicada por Unknown à(s) 12:13
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
O 26 de Novembro tiveron lugar en Santiago as Xornadas Erasmus+.
Beatriz Tourón do SEPIE coa ponencia "Erasmus+: convocatoria 2017. A internacionalización dos centros educativos"
Gonzalo Constenla da EOI de Santiago de Compostela coa ponencia "Programas europeos nun centro educativo: beneficios e oportunidades. Por que é interesante partcipar en programas europeos"
Pola tarde os obradoiros simultáneos foron os seguintes:
Os Programas Europeos na Formación Profesional, ciclos formaivos de grao superior - Francisco Antonio Orge Lorenzo (CIFP Carlos Oroza - Pontevedra).
Os Programas Europeos na Educación Escolar - Beatriz Alonso Pérez-Ávila e María Olga Varela Vázquez (IES Alfonso X o Sabio - Cambre).
Os Programas Europeos na Educación de Adultos - Nancy Casielles Iglesias (EOI de Ourense).
Os Programas Europeos na Formación Profesional, ciclos formativos de grao medio - Asunción González Cabaleiro (CIFP Valentín Paz Andrade - Vigo).
Etwinning e Erasmus + - Mª Carmen Fernández Vázquez, embaixadora eTwinning (IES de Poio - Pontevedra) e Ángel Sebastian Junquera (CAFI)
As Xornadas remataron cunha mesa redonda moderada por Beatriz Tourón Torrado (SEPIE) na que interviron as persoas relatoras dos obradoiros
Publicada por Unknown à(s) 11:40
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
V Encuentro de Embajadores eTwinning
O 10 e 11 de Novembro tivo lugar no INTEF en Madrid o V Encuentro de Embajadores eTwinning que contou coa participación de dous embaixadores galegos.
Este é o enlace ao programa
A Benvida estivo a cargo  de Carlos Medina, Xefe do Servizo de Programas Europeos do INTEF.
A continuación, Mirian Olga Cecilia Martínez e Lourdes Gozalo, do SNA,  presentaron a Rede de embaixadores eTwinning
Organización, impacto e crecemento da rede de embaixadores europeos.
Actividades de formación e difusión desenvolvidas polos embaixadores nacionais.
Xornadas rexionais e colaboración cos representantes eTwinning nas CCAA.
Blogs e portais eTwinning nas CCAA.
Proxecto La casa de los embajadores.
Miguel Ángel Hernáiz, do Servizo de Formación en Rede do INTEF explicou a oferta formativa de Educa Lab:
Marco común de competencia dixital docente
A presentación sobre Boas prácticas de formación de embaixadores estivo a cargo de Ana Isabel García e Pablo López (Principado de Asturias), Francisco José Balsera (Aragón) e Inmaculada Cerlero e Gustavo Mora ( Castilla-La Mancha).
O panel de embaixadores explicou diferentes iniciativas que están a ter lugar nas súas CCAA.
Beatriz Tourón, do SEPIE, falou sobre eTwinning en Erasmus+, presentando as sinerxias entre ámbolos dous programas.
eTwinning é unha ferramenta moi valiosa tanto nos KA1 (cursos estructurados, job shadowing ou docencia en mobilidades para profesorado) como en KA201 (proxectos de desenvolvemento e innovación)  ou proxectos KA201 (de intercambio de boas prácticas entre centros escolares)
eTwinning xoga un papel fundamental desde o momento inicial de procura de socios, durante o desenvolvemento e implementación do proxecto e na súa  difusión, diseminación e sostenibilidade.
Olga Paniagua, do SNA presentou un Taller de competencia dixital.
Seguindo o Marco Común de Competencia Dixital Docente, artellou a súa ponencia nos apartados de
Marta Pena falou sobre Cómo motivar aos docentes.
Durante uns minutos seguimos a charla de Rita Pierson en TED
As ventaxas do traballo por proxectos  con eTwinning son evidentes
Facilita un proceso de aprendizaxe continua
Presenta unha variedade de actividades
Fai ao alumnado activo e independente
Recoñece e valora o traballo dos docentes
Pódese traballar nunha lingua extranxeira ou na propia
A tecnoloxóa pode ir do máis básico ao máis complexo
Diego Rojas, do SNA falou sobre A calidade nos proxectos eTwinning
Resaltou que o principal é a eficiencia e eficacia do proxecto, medidas segundo criterios específicos de eTwinning.
Comentou as Rúbricas de calidade de proxectos
Fixo fincapé no importante que é ter en conta os criterios de calidade xa dende o deseño do proxecto e antes da súa posta en marcha.
O Selo de Calidade ten, entre outras, as ventaxas de:
motivar a alumnado e profesorado
dar visibilidade ao proxecto
poder optar a Premio Nacional ou Europeo, segundo o Selo
dar a posibilidade de mellora coa avaliación do proxecto por parte do SNA
Nunha derradeira sesión do Encontro, os embaixadores presentes, divididos en grupos, procederon a avaliar e redactar uns informes de avaliación sobre dous proxectos, facendo deste xeito unha práctica sobre Calidade de proxectos asesorados polos membros do SNA.
Publicada por Unknown à(s) 20:49
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Encontro de Embaixadores, INTEF
A profesora Ana Santos do I.E.S Valle Inclán de Pontevedra, participou no VI Encontro eTwinning de profesores en castelán xunto  a 38 profesores das distintas comunidades autónomas e outros 38 docentes doutros países como Italia, Francia, Alemania, República Checa, Noruega ou Austria.
A obtención dos Selos de calidade polos proyectos Acrosport no curso 2014-2015 e  Euroacro no curso pasado déronlle a oportunidade de buscar socios para novos proxectos e a ocasión de participar en diversos talleres sobre etwinning live e intercambiar experiencias con profesorado in situ.
Publicada por Unknown à(s) 21:50
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
No curso 2015-2016, dúas profesoras do CIFP Manuel Antonio de Vigo (Marina Vicente e Patricia Conde) e cinco profesores máis en Polonia, Italia e Suecia levaron a cabo xunto cos seus alumnos un proxecto eTwinning sobre gastronomía e turismo gastronómico, que ven de ser galardoado con Selos de Calidade en España, Suecia e Italia e Selo de Calidade Europeo.
Cartel - Festas gastronómicas
"Neste proxecto, que titulamos eFoodTour through Europe, traballamos un total de 7 profesores de 5 centros distintos e 4 países europeos empregando o inglés o francés e o español como linguas de comunicación. O proxecto permitiu a alumnos polacos, italianos, suecos e españois compartir hábitos culinarios e festividades gastronómicas de atractivo turístico nos distintos países.
Todo o traballo e os materiais creados no proxecto atópanse publicados nun blogue que vos animamos a visitar: http://efoodtour.blogspot.com
eTwinning convertiu as clases de linguas para os nosos alumnos do CIFP en clases moi activas. Os alumnos do CIFP de Aloxamentos Turísticos e de Servizos en Restauración levaron a cabo unha magnífica labor de investigación e crearon documentos visuais sobre receitas típicas e festas gastronómicas ben coñecidas que logo publicaron no blogue.
O proxecto axudou a crear vínculos de traballo e amizade tanto dentro da aula como entre países, de feito, algúns dos alumnos continúan en contacto con alumnos suecos e italianos
O éxito do proxecto animounos a continuar un ano máis nunha nova aventura eTwinning. Neste curso 2016-2017 traballaremos cos xornais e as noticias. Este é o noso blogue: http://e-storynews.blogspot.com"
Publicada por Unknown à(s) 15:05
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
Mensagens mais recentes Mensagens antigas Página inicial
V Encuentro de Embajadores eTwinning
Tema Janela desenhada. Com tecnologia do Blogger.


langs: pt ca gl pt gl gl gl gl gl gl it gl gl gl es pt gl gl es pt gl gl gl gl gl es pt gl gl en gl es pt gl gl gl gl es pt gl gl gl gl es en en en es en es en es en es en en en es en es es pt gl gl gl gl en gl en gl gl pt es pt gl gl en gl gl gl gl gl gl gl en en fr en en en en en it en es en es en es en tr en af en en en en en en en en en en en en en fr en it en fi en nl en en en hu en hbs_lat en pl en gl en en en en en en en en en gl es pt gl gl es gl gl gl es es es es es es es es es pt gl gl fr gl gl pt gl es pt gl gl gl gl gl es gl de gl en en es gl pt gl es gl pt es pt gl gl gl gl gl gl gl gl en es pt gl gl en gl gl gl gl es pt gl gl gl gl es pt gl gl gl gl gl gl gl es es es pt gl it pt gl gl gl es es pt es it gl gl gl gl gl gl gl gl gl gl es pt gl pt en gl gl gl gl es pt gl pt en en es gl gl es pt gl gl de gl de fr gl es gl es pt gl pt pt es en pt pt gl es pt gl gl gl gl gl gl gl gl es pt pt pt gl en cs de gl pt gl gl es gl en gl es pt pt gl gl gl gl gl gl es pt gl pt pt nb es es gl de pt cs pt gl gl pt pt gl pt pt pt de pt gl gl gl pt pt gl pt pt cs pt gl gl gl pt pt gl pt pt cs pt gl gl gl it pt gl gl pt pt cs pt gl gl gl pt pt gl gl pt pt pt en gl it gl gl en gl gl gl gl en es fr gl gl gl en gl gl it pt gl pt en en gl de gl pt pt pt gl pt cs pt gl gl gl it pt pt gl gl pt pt pt cs pt gl gl gl pt

text:
Dúas profesoras galegas asistiron ao encontro Sumando voces en Madrid. Esto é o que nos contan:
“Experimentados” etwinners man a man con “novatos” etwinners, innovando, compartindo e colaborando; os nosos anfitrións do SNA español acompañábannos e  animábannos, cociñamos xuntos “un fermoso proxecto”, asociámonos, noivos e noivas e o sábado pola mañá expuxemos os nosos proxectos: de Inglaterra a Galicia, de Aragon para Italia, de Galicia para Francia... o amor literario, a física, as linguas clásicas, as linguas modernas, a diversidade e mil temas máis variados, ricos, divertidos.O encontro resultou intenso e moi enriquecedor,  superados os primeiros momentos das presentacións todos puidemos comprobar que grazas a unha lingua común podiamos comunicarnos con moita fluidez. Sorprendeunos agradablemente a estrutura das actividades en plenarias e talleres, a información e a práctica, o que facilitou a aprendizaxe e a receptividade por parte dos asistentes.O reparto aleatorio dos participantes nos talleres e na Gymkana facilitou que os mesmos interactuaran con moita fluídez, propiciando o intercambio de experiencias e o coñecemento entre eles, de aí a cantidade de “noivos e noivas” que se reuniron para crear novos proxectos.Entre todas as ponencias destacou a posta en escea da plenaria 'Cómo cocinar un delicioso proyecto eTwinning' teatralizada por Annette Westerop y Rosario Ortega Pérez, miembros del SNA eTwinning, demostrando que a transmisión dos contidos  pode ser orixinal, amena e divertida.A valoración que facemos pois do encontro é xa que logo moi positiva pola formación do docente cara a apertura de novos proxectos e porque propiciou a nosa posta en contacto con profesorado europeo: “vernos as caras” e “comunicarnos en directo” .                                                                                Artigo do SNA
Publicada por Unknown à(s) 21:37
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etwining dende a miña cámara
Ana Vaqueiro, profesora do Conservatorio Profesional de Música de Vigo preparou este vídeo para promocionar eTwinning.
▬ Matemáticas para viaxar ás cidades (in)visibles
Mª del Carmen Buitrón, profesora no CPI Viaño Pequeno, preséntanos este proxecto desenvolvido cunha escola da República Checa:
Publicada por Unknown à(s) 12:27
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
Do 18 ao 23 de novembro celebrarase a "Global Education Conference 2013". Trátase dun evento internacional gratuíto de temática variada dentro do mundo educativo. Para participar hai que visitar a páxina oficial, e inscribirse non supón unirte a todas as sesións, senón ás que sexan do teu interese.
Ata o día 6 de novembro podes solicitar a candidatura do teu proxecto eTwinning aos Premios Nacionais eTwinning.
Este enlace ao SNA ten toda a información que precisas.
Acaba de publicarse a listaxe cos profesores que foron premiados co Selo de Calidade Europeo polos seus proxectos eTwinning.
Os proxectos galegos que foron premiados son:
Mª del Carmen Buitrón Pérez -CPI Viaño Pequeno, Viaño Pequeno, España -Matemáticas para viajar a las ciudades (in)visibles
Gonzalo Garcia Fernandez-Colegio Internacional SEK-Atlántico, Poio, España -iTEC Meets eTwinning - Imagine Brainstorm Design - Future Classrooms
Marcos Vence Ruibal -IES San Clemente - Compostela, Santiago de Compostela, España -FCT Santiago de Compostela – Lisboa
Susana Vázquez Regueiro -CEIP San Xoán, Becerreá, España -Cautivar con lecturas: El Principito que vive en la Biblioteca
ANA BELEN LOPEZ PEREZ -IES San Rosendo, Mondoñedo, España -Children’s Literature and Trans-European Citizenship. A View from the Periphery.
Anxos Rial Vidal - IES de POIO, Poio, España -Cine-tura: de cine a literatura
Carmen Fernandez -IES de POIO, Poio, España -Cine-tura: de cine a literatura
Publicada por Unknown à(s) 09:29
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ O Principiño que vive na Biblioteca
O seu obxectivo fundamental é o de mellorar a competencia lectoescritora do alumnado participante, así como dotar ás profesoras que o deseñaron, dun espazo colaborativo no que aprender e potenciar as súas propias capacidades.
Na procura de lecturas e escrituras pracenteiras, do descubrimento lúdico da biblioteca, das aprendizaxes compartidas... todos os participantes encontraron, neste proxecto, un motivo alegre de traballo, no que, como é imprescindible con este alumnado, as emocións foron un ingrediente prioritario.
Rosa Medeiros de Mendoça e Susana Vázquez Regueiro planificaron este eTwinning, que conseguiu Selo de Calidade Nacional en Portugal e España.
Publicada por Unknown à(s) 13:23
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
European Conference of eTwinning Ambassadors
Durante os días 17, 18 e 19 de outubro celebrouse a Conferencia Europea de Embaixadores eTwinning, en Catania, Sicilia.
A Conferencia reuniu a máis de douscentos profesionais do ensino de toda Europa baixo un lema común: “A network for suistainable innovation”. A potencia das ferramentas en rede foi unha das claves da xuntanza, e un dos temas recurrentes nos diferentes workshops. Tratouse de presentar ao Embaixador como unha figura capaz de difundir o programa e as súas potencialidades mediante a modelaxe, a empatía e o espíritu propio do programa, todo iso baseado nas dotes comunicativas.
Accede aquí a todos os materiais dos workshops da conferencia
A ocasión foi o caldo de cultivo óptimo para o encontro, a aprendizaxe e o feito de compartir experiencias e metodoloxías innovadoras. Iso aconteceu por efecto dos obradoiros e charlas, pero tamén, ou sobre todo, tamén, nos momentos de conversas informais entre embaixadores.
A estrutura da conferencia foi semellante ás anteriores: sesións plenarias para iniciar e finalizar as sesións de traballo, e obradoiros en sesións paralelas. Houbo tamén un momento para coñecer boas prácticas de diferentes embaixadas europeas, entre as que España presentou tres, unha das cales era galega.
Aparte da colaboración de todos os eTwinners, postos ao servizo do SNA Italiano que organizou o evento con profesionalidade, dinamismo e divertimento, temos que citar varias colaboracións importantes, algunhas nas charlas plenarias, como a de Eugenio Riviére, da Comisión Europea, ou as de Marcello Limina, Luca Girardi e Maria Letizia Melina, representantes do Ministerio de Educación italiano e Santi Scimeca, do Servizo Central Europeo, entre outros. Porén, unha das colaboracións máis orixinais e sorprendentes foi a de grupos de estudantes de Catania que se encargaron de expoñer e crear arte durante a conferencia (Liceo Artístico Statale ”E. Greco”), de guiar a nosa visita a Catania (Escola IPSIA, “E. Fermi”, “E. Greco”, de Catania, e ITSCG “M. Rapisardi”, de Catalnissetta) e de atendernos durante a cea de gala (Escola Vocacional de Catering “Fermi Eredia”, de Catania). Esta colaboración encheu de xuventude e entusiasmo as nosas participacións e deunos unha idea da magnitude de eTwinning.
As sesións de Boas Prácticas de Embaixadores foron as seguintes:
Paola Arduini and Antonella Ciriello
the use of teachers room for regional networking, beginners welcome, seminar follow-up
Mariella Fasanelli and Massimiliano D'Innocenzo
webinars for beginners organized in cooperation by ambassadors and NSS
Mariangela Bielli and Rossana Maglia
the regional ambassadors network in Lombardia
between formal and informal education, a pioneering experience in FVG - Working with newly hired teachers
a tea with eTwinning: micro promo events
Disseminating eTwinning to future teachers in teacher training colleges
Implying school colleagues in a year-long training on eTwinning within the school timetable
Disseminating eTwinning from a teachers support centre
Sharing and promoting eTwinning
Training across the borders
Using other networks for promoting eTwinning
Presenting the experience of a learning event on Creating Music in eTwinning
Strategies for engaging School Leaders and developing School eTwinning Teams and the potential impact across the school.
UK's national online Ambassadors community
Nick Falk and Anne Jakins
Initial training and eTwinning - the pilot
Presenting TS tools through a real project
Using online tools for eTwinning-courses for teachers.
develop a learning community sharing expertise and best practices in promoting the internationalization of general education
Google Hangouts for collaboration’
involve Eu ambassadors in national events
elearning course “Methodology of international projects of eTwinning cooperation”
From eTwinning beginner to expert – modular, blended learning approach
Dominika Tokarz; Mariola Chodakowska-Malkiewicz
Teams of ambassadors and regional representatives
Os obradoiros en sesións paralelas foron os seguintes:
1- How to define a good eTwinning project. Geore Glass, Alessandra Pallavicini e Camilo Rodríguez
2- Learning events. Tina Sarisalmi, Miriam Schembri, Adam Stepinski e Irina Vasilescu.
3- Ambassadors' Social Toolbox: collaborative tools to share ideas, plan and organize events. Bart Verswijvel, Ban Bastiaensen.
4- Mobile storytelling to support self-presentation. Maria Ranieri.
5- How to use and share multimedia content. Niilo Alhovaara, Carla Asquini, Maria Georgiadou, Kurt Schlegel.
6- How to run online training seminars. Sari Auramo, Val Brooks, Antonella Ciriello, Laimute Vidauskiene
7- How to plan a flipped eTwinning workshop. Italia Castiglioni, Maria Chodakowska-Malkiewicz, Loredana Messineo, James Pearson.
8- European online community for ambassadors. Anne Gilleran, Irene Pateraki
9- Communication Strategies for ambassadors. Laire Morvan, Lidija Kralj
Accede neste enlace á descrición dos workshops no Blog de Embajadores.
Publicada por Unknown à(s) 07:32
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Premios SIMO Educación 2013
O proxecto eTwinning galego Cinetura: del cine  a la literatura  foi un dos tres finalistas no certame de Premios a la innovación educativa SIMO network na categoría de Mellor proxecto colaborativo e cooperativo.
Unha entrada sobre o proxecto foi publicada no Espazo Abalar
Deixamos aquí a comunicación que chegou ao IES de Poio da directora do certame:
Estimado amigo:Tengo el placer de comunicarte que tu empresa es una de las 3 finalistas del Premio SIMO Educación 2013 en la categoría Mejor Proyecto colaborativo y cooperativo
BLOG COLECTIVO "EN LA NUBE TIC" (Juan Carlos Guerra Fernández)·
CINETURA: DE CINE A LITERATURA (IES de Poio)·
PROYECTO COLABORATIVO INTERNACIONAL LIBRO VIRTUAL GLORIA FUERTES (Mª Lourdes Giraldo Varaas)
Deseamos invitarte, a ti y a las personas de tu empresa que estimes, al acto de entrega de los premios SIMO Educación 2013, que tendrá lugar en la SALA DE CONFERENCIAS, situado en el pabellón 1 de Ifema, stand 1E12, el día 17 de octubre, a las 14:00 h.
Esperando poder saludarte en la feria, te traslado de momento mi enhorabuena por estar entre los finalistas y te envío un cordial saludo,
María Valcarce - Directora de Certámenes
Publicada por Unknown à(s) 16:02
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
O proxecto eTwinning FCT Santiago de Compostela - Lisboa é un exemplo de como utilizar un TwinSpace para xestionar un proxecto Leonardo da Vinci (sería igualmente útil para un Comenius ou mobilidades Erasmus).
Catro alumnos de FP Informática do IES San Clemente de Santiago de Compostela realizaron as súas prácticas na multinacional Teleperformance en Lisboa, e seis alumnos do colexio lisboeta INETE en varias empresas de Compostela.
Os organizadores das mobilidades foron Marcos Vence e Ana Baio e participaron outros docentes de ambos centros educativos: Helena Queirós, Dolores Díaz, Jorge Carvalho, Débora Eleti e Afonso Pena.
Máis información no blogue do proxecto: fctlx.blogspot.com
Publicada por Unknown à(s) 13:38
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: proxectos, Selo de Calidade
Mini-conferencia de embaixadores en Catania
Os días 17, 18 e 19 de outubro celebrarase en Catania unha Mini Conferencia de Embaixadores eTwinning.
A Mini-Conferencia ten como un dos propósitos difundir as prácticas que se están levando a cabo nas diferentes Embaixadas Europeas. Nese sentido, a Embaixada Galega levará unha das accións de difusión levadas a cabo durante o curso 2012/13, na Facultade de Maxisterio da Universidade de Santiago, en Lugo. A práctica levará o título de “Disseminating eTwinning to future teachers in Teacher Training Colleges” e será presentada por Susana Vázquez Regueiro.
O outro obxectivo fundamental da Conferencia é dar a coñecer novas técnicas de traballo para Embaixadores eTwinning. Así, o groso do programa para os tres días que durará está formado por obradoiros de traballo cooperativo, como poderás apreciar no programa do evento.
O equipo español estará constituído por Yolanda Egea, José Luis Cebollada, Alicia López, Neus Oliver, Mª Jesús Parra, Juan Peñas, Marta Pey, Camilo Rodríguez, David Sánchez Barbudo e Susana Vázquez. En representación do noso SNA irán Pilar Antolín e Annette Westerop.
Podes seguir toda a información no noso Facebook, pero hai máis canles de visualización:
Instagram: Onde se compartirán as imaxes de toda a conferencia.
Live Streaming: para a sesión plenaria e algún outro momento: http://etwinning.indire.it/articolo.php?id_cnt=3307
O programa da Mini Conferencia.
Guía de Catania elaborada para os Embaixadores, por alumnos encargados da visita guiada.
O envento será celebrado no Hotel Sheraton de Catania. Enlace á web.
Información sobre os workshops. eTwinning Italia.
Pre-Actividades para os workshops.
Publicada por Unknown à(s) 09:42
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ Cinetura: del cine a la literatura
Cinetura: del cine a la literatura é un proxecto galego desenvolvido no IES de Poio pola profesora de Latín Carmen Fernández e a profesora de Galego e encargada da biblioteca do centro Anxos Rial. No proxecto participaron Katalin Kanozsay, profesora en  Komárno, Eslovaquia,  xunto con  Laura Carbonelli  e Giacinta Mecucci , profesoras en Roma que contaron coa colaboración de outras colegas do seu instituto.
O proxecto acadou o Selo de Calidade Nacional en Eslovaquia, Italia e España, ademáis do Premio Nacional en Eslovaquia.
Cinetura foi proxecto do  mes en España
O proxecto consistíu no traballo do alumnado partindo de obras literarias que foron levadas ao cine.
Publicada por Unknown à(s) 16:10
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ Children’s Literature and Trans-European Citizenship. A View from the Periphery
Children’s Literature and Trans-European Citizenship. A View from the Periphery é un proxecto galego desenvolvido no IES San Rosendo de Mondoñedo  pola profesora de inglés  Ana Belén López Pérez. en colaboración con varios departamentos e coa biblioteca do instituo. No proxecto participaron centros de Turquía, Rumanía e Polonia. O seu traballo consistiú en profundizar no  coñecemento de Europa a través de libros infantís e xuvenís que tratan deste tema
O proxecto acadou o Selo de Calidade Nacional en España e Turquía.
A profesora Ana Belén López cóntanos sobre  o seu proxecto:
Publicada por Unknown à(s) 15:15
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Acaba de abrirse o prazo de inscrición no curso eTwinning 2.0 do INTEF. Aqueles de vós interesados en realizar este curso gratuíto e online de formación en eTwinning, ide á páxina de preinscrición, buscade o curso e clicade nel. Tras rexistrarvos como usuarios seguide as instrucións deste documento ata formalizar a preinscrición.
O prazo de inscrición vai desde o 13 de ata as 9 horas do día 20 de setembro e a listaxe de admitidos sairá o 25 de setembro.
Publicada por Unknown à(s) 10:10
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: curso, Embaixada, formación, INTEF
Selo de Calidade Europeo 2013
O prazo para a solicitude de Selo de Calidade Nacional, no caso de que se desexe optar a Selo de Calidade Europeo 2013, estará aberto ata o 20 de setembro.
Non é necesario solicitar o Selo de Calidade Europeo. Este recoñecemento é concedido polo Servizo Central eTwinning (Bruxelas) a aqueles proxectos que consigan polo menos dous Selos de Calidade de dous Servizos Nacionais distintos. Ademais, o proxecto debe ser proposto para Selo de Calidade Europeo por polo menos un dos Servizos Nacionais que previamente concedan o devandito Selo.
O período de nominación a Selo de Calidade Europeo terá lugar do 17 ao 18 de outubro de 2013. Farase público o listado de proxectos galardonados co devandito recoñecemento o 22 de Outubro de 2013.
Só poderán participar na convocatoria a Premio Europeo eTwinning 2014 aqueles proxectos que obteñan o Selo de Calidade Europeo 2013.
Artigo do SNA: "Nueva guía rápida para solicitud de Sellos de Calidad"
Artigo do SNA: "Requisitos y procedimientos en la concesión de Sello de Calidad Europeo 2013"
Publicada por Unknown à(s) 23:42
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Selo de Calidade
Nova convocatoria do curso eTwinning 2.0 do INTEF
Como cada novo curso escolar, o Instituto Nacional de Tecnologías Educativas y de Formación del Profesorado, INTEF, acaba de facer pública a nova convocatoria de cursos para o vindeiro trimestre do curso escolar 2013-2014. Nesta convocatoria inclúese o curso eTwinning 2.0, no que se ofrece unha formación completa sobre como utilizar a plataforma eTwinning así como sobre a forma de desenvolver proxectos. Ao longo do curso preténdese que o profesorado se familiarice cos diferentes aspectos de eTwinning.
Sen dúbida é unha excelente axuda formativa, baixo a fórmula de curso a distancia e en rede e, como o resto dos cursos ofrecidos polo INTEF, gratuíto.
Se estades interesados ábrese o prazo de inscrición a semana que vén (desde o 2 de setembro) no seguinte enderezo:
Publicada por Unknown à(s) 09:32
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: curso, formación, INTEF
As comunidades autónomas de Galicia, Madrid e Murcia, son as únicas do territorio español que non recoñecen a participación en proxectos eTwinning, nin como méritos de innovación, nin de formación, nin de calquera outra maneira.
Resulta paradoxal que as novas relacionadas con eTwinning no boletín da Consellaría de Educación estean etiquetadas como innovación (exemplo), que o coordinador eTwinning (representante do Servizo Nacional de Apoio) en Galicia sexa asesor de innovación, que haxa relatorios sobre eTwinning nas Xornadas de Innovación Educativa organizadas pola Consellaría, etc, mentres que o traballo de multitude de docentes de Galicia non é recoñecido de ningunha forma.
Durante o ano escolar 2012-2013, a Embaixada eTwinning Galicia realizou unha campaña de recollida de sinaturas para solicitar formalmente este recoñecemento ao Director Xeral de Educación, Formación Profesional e Innovación Educativa. As instancias entregadas por rexistro, non tiveron resposta a día de hoxe.
A nova Orde do 14 de maio de 2013 pola que se regula a certificación das actividades de formación permanente do profesorado de Galicia non inclúe explicitamente eTwinning.
Despois da publicación desta Orde, o coordinador eTwinning en Galicia propuxo ao director do Centro Autonómico de Formación e Innovación o recoñecemento como innovación educativa aos proxectos que cumpran os seguintes requisitos:
30 horas: proxectos que obteñan o Selo de Calidade Nacional.
40 horas: proxectos que obteñan Premio Nacional
50 horas: proxectos que obteñan Premio Europeo.
Desde a Embaixada eTwinning Galicia valoramos esta iniciativa positivamente e agardamos que a resposta do CAFI sexa favorable.
Publicada por Unknown à(s) 09:50
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
eTwinning nos Clubs de lectura
O venres pasado na sesión de Lusofonía e linguas nos clubs de lectura, dentro das VI Xornadas de Clubs de Lectura, algunhas asistentes comentaron como integraban os proxectos eTwinning como un medio de proporcionar unha dimensión internacional e de traballo compartido con membros de Clubs de Lectura doutros países.
Dado que este pode ser unha utilidade importante para todos os coordinadores e coordinadoras de Clubs, animámosvos a que exploredes esta liña de traballo particularmente aqueles que teñades Clubs nos que se lean obras en linguas estranxeiras de forma habitual ou ben puntual.
O procedemento sería, rexistrarse en eTwinning, buscar socios con intereses comúns: lingua de lectura, nivel dos membros, etc. e iniciar un proxecto común no que os socios escollemos a forma e frecuencia de contacto.
Ánimo cos vosos Clubs de Lectura e pensade nesta forma de dinamizalos con vistas ao próximo curso.
Publicada por Unknown à(s) 12:56
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Clubs de lectura
▬ The Voice of Europe
The Voice of Europe é un proxecto levado a cabo desde a colaboración entre a profesora de inglés Ana Arias Castro do CPI Tino Grandío, Neringa Lemeziene de Tryskiai (Lituania) e Barbara N'Sir de Poznan (Polonia).
Este proxecto para o curso 2012-2013 consistía na redacción dun blogue colaborativo entre o alumnado  dos tres centros participantes. A lingua vehicular foi o inglés dado que esta é a materia desde a que se promovía a actividade desde cada un dos tres centros.
Publicada por Unknown à(s) 13:33
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
eTwinning Camp en Croacia
Do 25 ao 27 de abril celebrouse en Tuhelj (Croacia) o eTwinning Camp 2013, no que participaron membros dos proxectos gañadores na Competición Europea eTwinning 2013. Entre eles, alumnas, alumnos e profesores do proxecto Pek, a Pulga Viaxeira #3.
Montserrat (ES), Alessandra (IT), Muriele (FR),
Ciro (Vilagarcía), Keri (BG), Marcos (Compostela) e Bruna (IT)
Galegas e galegos en Zagreb
Presentación de Jose Luis, Daniel e Marina
Presentación de compañeiros italianos
Ciro (Vilagarcía), Montserrat (Nájera) e Marcos (Compostela)
Alfonso, Yolanda, Marina, Daniel, Fátima (PT), Diego e Estela
Case todos e case todas
Blogue oficial do eTwinning Camp.
Vídeos de Keri: http://www.youtube.com/user/keriros/videos
Entrega de premios a Ciro e Montserrat: http://youtu.be/Dtm3ScuY0PI
Vídeos de Alessandra: Terme Tuhelj, Zagreb airport, Talent show, iPad workshop.
Artigo relacionado: Lisboa 2013
Artigo da Embaixada eTwinning Versailles
Un autobús cheo de pekkies
Publicada por Unknown à(s) 13:22
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
CAMPAÑA DE PRIMAVERA 2013
Ata o día 17 de maio podes participar  na Campaña de Primavera eTwinning.
Para este ano as propostas son:
-  Café eTwinning: sesión cos compañeiros para dar a coñecer o proxecto concreto e o programa eTwinning.
- Concurso de carteis colaborativos en liña, co tema "Gañamos con eTwinning". Aínda que non participes co teu cartel, podes votar os traballos presentados a través do teu escritorio eTwinning. Para usuarios non rexistrados, esta é a páxina pública na que poden acceder aos carteis e votalos.
- Recollida de experiencias de proxectos eTwinning que se converteron en Comenius e/ou viceversa.
Para participar en calquera das iniciativas, terás que acceder ao teu escritorio eTwinning, e entrar no apartado "Spring Campaigne".
Publicada por Unknown à(s) 07:14
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Do 14 ao 16 de marzo celebrouse en Lisboa a conferencia anual eTwinning 2013, con presenza de varios docentes de Galicia:
Celine (GL), Camilo (ES) e Mela (GL)
Lina (PT), Marcos (GL) e Muriele (FR)
Carmen (IT) e Susana (GL)
Artigo completo do SNA español
Website oficial da conferencia
Vídeos da presentación, entrega de premios e resumo
Pek, a Pulga Viaxeira 3: Vídeo introductorio - Entrega do premio
Artigo relacionado: Concursos eTwinning 2013
Algunhas fotos dos stands
Vídeo resumo da conferencia
Publicada por Unknown à(s) 17:56
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
eTwinning nas Seccións Bilingües
As seccións bilingües son sempre un elemento dinamizador nun centro pois supoñen non só ensinar unha área ou materia nunha lingua diferente, senón ensinala con outra metodoloxía, pois o alumnado require unha andamiaxe extra en comparación con cando se fai nunha lingua na que se manexa con certa soltura.
Por esa razón proporcionar contextos nos que a lingua estranxeira se poida utilizar para traballar aspectos da área ou materia en contextos reais, con alumnado de centros doutros países que comparta as mesmas necesidades, é un revulsivo que sen dúbida proporcionará unha motivación adicional a ter en conta.
E os proxectos eTwinning proporcionan isto, o contorno onde buscar socios, crear proxectos sobre a propia materia na lingua que queiramos ou ben buscar proxectos xa en marcha aos que poidamos sumarnos. Por iso eTwinning pode ser unha valiosa ferramenta á hora de dinamizar as clases da materia dentro dunha sección bilingüe, ou ben permite facer clases nas que se traballe tanto a materia como a lingua. Mesmo as dúas horas adicionais que se poden impartir na lingua estranxeira, poden ser un bo momento para complementar as clases con este tipo de proxectos que permiten un bo desenvolvemente de moitas competencias lingüísticas na lingua da sección.
Tamén poden ser un bo elemento no que aproveitar a presenza do auxiliar de conversa no caso de seccións bilingües ou centros plurilingües que conten con ela.
Todos os que queirades iniciarvos nun proxecto deste tipo entrade na páxina de eTwinning, que é bastante intuitiva e rexistrádevos nela. Existen cada ano en setembro e xaneiro convocatorias de cursos do INTEF sobre como utilizar a plataforma e, se necesitades consultar algo, podemos axudarvos desde a Embaixada eTwinning.
Publicada por Unknown à(s) 20:57
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Embaixada, seccións bilingües
Mensagens mais recentes Mensagens antigas Página inicial
Etwining dende a miña cámara
▬ Matemáticas para viaxar ás cidades (in)visibles
Global Education Conference 2013
Solicitude do Premio Nacional
Selos de Calidade Europeos
▬ O Principiño que vive na Biblioteca
European Conference of eTwinning Ambassadors
Premios SIMO Educación 2013
Mini-conferencia de embaixadores en Catania
▬ Cinetura: del cine a la literatura
▬ Children’s Literature and Trans-European Citizen...
Acaba de abrirse o prazo de inscrición no curso eT...
Selo de Calidade Europeo 2013
Nova convocatoria do curso eTwinning 2.0 do INTEF
eTwinning nos Clubs de lectura
▬ The Voice of Europe
eTwinning Camp en Croacia
CAMPAÑA DE PRIMAVERA 2013
eTwinning nas Seccións Bilingües
Tema Janela desenhada. Com tecnologia do Blogger.


langs: pt ca gl pt gl gl gl gl gl gl es gl es gl gl gl es pt gl gl pt gl es en gl gl gl en gl ia gl es es pt gl pt pt nb es es gl de pt cs pt gl gl pt pt gl pt pt pt en pt gl gl gl pt pt gl es pt pt pt cs pt gl gl gl pt pt gl pt pt cs pt gl gl gl it pt gl gl pt pt cs pt gl gl gl pt pt gl gl pt pt pt cs gl gl gl it pt gl pt pt pt cs pt gl gl gl it pt pt gl gl pt pt pt cs pt gl gl gl pt

text:
Embaixada eTwinning Galicia: Abril 2017
eTwinning no CPI Aurelio Marcelino Rey García de Cuntis
Un grupo de 21 profesores recibíu formación sobre eTwinning.
Nun momento da sesión,  fixeron propostas de proxectos nun padlet colaborativo.
Estas propostas viñan dadas por proxectos que xa están a  desenvolver no centro e que poderían ser traballados nun futuro con socios europeos.
Desexámoslles os maiores éxitos na súa andaina en eTwinning!!!!
Publicada por Unknown à(s) 00:53
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
▬ GaliMinho – Oficina de Hardware
Proxecto eTwinning, gañador do Premio Nacional eTwinning 2016 en Portugal na categoría de Ensino Profesional, desenvolvido por:
IES San Clemente, Santiago de Compostela, Galiza, España.
AE Carlos Amarante, Braga, Portugal
O alumnado participante estuda cursos profesionais de informática e metalomecánica. Traballamos temas relacionados con hardware e coa lingua portuguesa, principalmente.
No IES San Clemente participou o alumnado da sección bilingüe Fundamentos de Hardware de 1ASIR coa coordinación de Marcos Vence e Ana Rita Soares.
Tarefas na ES Carlos Amarante
GaliMinho, premio nacional en Portugal
Publicada por Unknown à(s) 15:37
Enviar a mensagem por emailDê a sua opinião!Partilhar no TwitterPartilhar no FacebookPartilhar no Pinterest
Etiquetas: Premios, Selo de Calidade
Mensagens mais recentes Mensagens antigas Página inicial
eTwinning no CPI Aurelio Marcelino Rey García de C...
▬ GaliMinho – Oficina de Hardware
Tema Janela desenhada. Com tecnologia do Blogger.


langs: es es gl gl gl es gl gl gl gl en gl gl gl es

text:
Eventos – Anchoas Sanfilippo desde 1896…
En Sanfilippo podemos organizar bajo peticiĆ³n el evento mejor adaptado a sus necesidades y presupuesto


langs: es de es es gl es gl gl gl gl es en es en es en en es

text:
José Escudero: Flautas (traverso de 5 llaves -Martine, París, S. XIX-, whistles, flautas dulces, gaitas y “punteiros” de José Manuel Seivane padre, Ribeira de Piquín –Lugo-), percusión (panderos de Estremera de Tajo, bendires, derbukas).
Manuel Negrete: Guitarra española (incluyendo una guitarra de Francisco González, creador de la Escuela de Madrid, de hacia 1870), guitarra acústica, laúd árabe.
Juan Antonio Negrete: Acordeón, violín, flauta kaval y percusión.


langs: es gl es es gl es en gl gl gl es es gl es en gl gl gl gl es gl ca en gl gl es ca es en en

text:
PULSA PARA AMPLIAR CADA FOTOGRAFÍA
Martes cerrado por descanso (excepto festivos)
Mañanas de 11:00 a 17:00 h.
Tardes de 20:30 a 00:00 h.
Domingo noche y lunes noche cerrado por descanso
Copyright © The Cloud Work Technologies All Rights Reserved | © 2018